Pangafilee kauboikartulitega – pane oma lapsed kala armastama!
#000000
Kokku kuluv aeg: 30 min
#000001
Pangafilee, mida armastatakse üldjuhul soodsa hinna ja maitsva valge kala filee tõttu, sobib suurepäraselt ka kiireks õhtusöögiks. Oleme valge kala lainel juba mitu nädalat oma retseptidega toimetanud, kuid pangaasiuseni veel jõudnud ei ole.
#000003
Otsustasime täna proovida midagi veidi lapsemeelsemalt. Teadupärast on lastele kala üsna keeruline “sisse sööta” – kes proovinud, see teab. Ükskõik, kuidas sa ka proovid, siis klassikaliste lihapallide vastu ei saa ükski lapsevanem. Kala maitset hakatakse hindama tavaliselt varasemast lapsepõlvest välja kasvades ja nii see lihtsalt on.
#000004
Seetõttu otsustasime täna valmistada pangafilee rooga veidi lapsemeelsemalt – vähemalt välimuse poolest. Paneerisime Mati Kalapoest saadud M.V.Wooli pangafilee jahu, muna ja riivsaiaga pannil mõnusalt krõbedaks ning peitsime kala niimoodi taigna sisse. Kõrvale lisasime värsket ja tervislikku rohelist salatit.
#000005
Teine laste lemmik on ka igasugused klassikalise keedukartuli alternatiivid. Nii tegime ka meie täna hoopis ahjus kauboikartuleid – mõnusalt krõmpsuvaid ja põneva välimusega kartuliampse.
#000006
Tegu on kiire ja maitsva toiduga, mis on ühtlasi ka tervislik. Kõik lapsevanemad teavad, kui raske on panna lapsi mingeid teatud toite sööma – juurikad ja kala nende seas, kuid keegi ei keela siin väikeseid nippe, trikke ja kavalusi!
#000007
Vaata siit ka meie teisi kalaroogade retsepte!
#000008
Röstitud pardirind punase veini kastme ja pastinaagi püreega
#000009